Budapest fue constituita d'a unión de tres ciudatz en 1873 y, siet anyos dimpués, l'Asambleya Nacional publicó un concurso ta a construcción d'un edificio representativo d'o Parlamento, que fuese simbolo d'a sobirania d'a nación. A competición la ganó Imre Steindl, encara que os plans d'os atros dos concursants tamién han estato realizatos en edificios chunto a o Parlamento: un ye actualment o Museu Etnografico, y l'atro o Menisterio d'Agricultura.